Карлос Тевес
Карлос Алберто Мартинес Тѐвес () е бивш аржентински футболист и национал, нападател. Талантлив и динамичен футболист, придобил голяма популярност сред феновете. Звездата му изгрява, докато е в Бока Хуниорс, по-късно преминава в Коринтианс. Известен е като Карлитос сред близкото си обкръжение. Има 62 мача и 13 гола за Аржентина.

Кариера и личен живот 
Роден е на 5 февруари 1984 г. в Сиудадела, провинция Буенос Айрес в семейството на Раймундо и Адриана. Израства в скромния квартал Ехерсито де Лос Андес, известен като Фуерте Апаче. По-голям брат е на Диего, Мигел, Рикардо и Дебора.

Играе първо за местните Естрелас дел Уно, Санта Клара и Вила Реал, след което отива в Ол Бойс. Влиза в младежките формации на Бока Хуниорс, когато е на 13 – 14 години, и за 3 години вкарва 72 гола.

Дебютира в аржентинското първенство с представителния отбор на 21 октомври 2001 г. срещу Талерес де Кордоба. С Бока печели аржентинското първенство през 2003 г., Копа Либертадорес '03, Междуконтиненталната купа '03 и Копа Судамерикана '04.

Тевес е ключова фигура за мъжкия национален отбор на Аржентина на летните олимпийски игри през 2004 г. Тогава той отбелязва 8 гола в 6 мача и става голмайстор на състезанието, а Аржентина печели златен медал. Участва и на Копа Америка '04. Дебютира за националния отбор на 30 март 2004 г. срещу Еквадор. Играе в турнира за Купата на конфедерациите през 2005 г.

Избран е за футболист на годината за 2003 и 2004 г. от гилдията на аржентинските футболни журналисти, както и за спортист на годината за 2004 г. Латин Американ Фокс Спортс го обявява за най-значим латиноамерикански футболист през 2003 г. През 2004 г. се оказва вторият най-резултатен голмайстор в света по брой отбелязани голове в срещи на национално равнище с 16 гола.

През декември 2004 г. е продаден на бразилския Коринтианс за рекордната сума от 16 милиона евро. Сключва 5-годишен контракт за около 8,5 милиона евро. Отначало феновете реагират отрицателно спрямо Тевес, но по-късно с негова помощ отборът печели първенството на Бразилия.

Тевес преминава в английския отбор Уест Хям, където играе до връхната точка в кариерата си, когато става факт трансферът му в гранда Манчестър Юнайтед. Дебютът му е през август 2007 г. срещу Портсмут. С отбора на Юнайтед Тевес добавя още две купи към своите отличия – тази на победител в Премиършип и най-престижната титла – Шампионската лига.

През 2009 година е привлечен в отбора на Манчестър Сити, срещу рекордните 47 милиона паунда. Сумата по-късно е отречена и от Сити и от неговия агент, MSI. През сезон 2009/10 от 33 мача, които е играл, вкарва 23 гола. А през следващия сезон става голмайстор на Висшата лига с 20 гола и 5 асистенции като разделя първото място с Димитър Бербатов бивш негов съотборник от Ман Юн. През сезон 2011/12 година става за втори път шампион на Англия, този път и с екипа на гражданите.

На 25.06.2013 Манчестър Сити постигат договорка с отбора на Ювентус на стойност 12 милиона паунда и договор, по силата на който Карлос Тевес ще получава 5,5 милиона на сезон плюс бонуси в зависимост от представянето му и постиженията на отбора. Още в първия си сезон, Тевес печели Серия А. През него, както и през следващия, за малко да стане и голмайстор на Серия А.

След това кариерата му продължава в Бока Хуниорс, където също става за пореден път шампион на Аржентина.

Успехът му го осигурява договор с Шанхай Шенхуа, Китай. През сезон 2017/18 г. изиграва 20 мача, вкара 4 гола, като получава по 650 хиляди паунда на седмица, превръщайки се в най-скъпо платения чужденец, играещ в китайското първенство.

След неособено силният сезон в китайското първенство Тевес се завръща в родния Бока Хуниорс.

Отличия 
 Носител на златен олимпийски медал: '04
 Шампион на Бразилия: '05
 Носител на Копа Судамерикана: '04
 Носител на Междуконтинентална купа: '03
 Носител на Копа Либертадорес: '03
 Шампион на Апертура: '03
 Шампион на Южноамериканското първенство за младежи до 20 г.: '03

 Най-добър футболист на бразилското първенство за 2005 г. според Бразилската футболна конфедерация
 Най-добър футболист на бразилското първенство за 2005 г. според бразилското сп. „Плакар“
 Най-важен спортист за 2004 г., заедно с баскетболиста Ману Хинобили, според в-к „Кларин“
 Голмайстор на олимпийските игри през 2004 г.
 Най-добър южноамерикански футболист за 2003, 2004 и 2005 г. според уругвайския в-к „Ел Пайс“
 Играч на сезона в Серия А 2013/14
Манчестър Юнайтед
 Висша лига – 2008
 Шампионска лига – 2008
Манчестър Сити
 ФА Къп (2011)
 Голмайстор на Висша лига
 Висша лига (2012)
Ювентус
 Серия А – 2014, 2015
 Купа на Италия – 2015
 Суперкупа на Италия – 2013

Статистика

Клубна 
Статистика към 5 януари 2014 г..

Бележки

Външни препратки 
 Статистика

Аржентински футболисти
Футболисти на Бока Хуниорс
Футболисти на Коринтианс
Футболисти на Уест Хем
Футболисти на Манчестър Сити
Футболисти на Манчестър Юнайтед
Футболисти на Ювентус
Аржентински олимпийски шампиони